b"\n_START_ARTICLE_\nObred (film)\n_START_SECTION_\nVsebina\n_START_PARAGRAPH_\nMichael Kovak (Colin O'Donoghue) je sin uspe\xc5\xa1nega pogrebnika in podjetnika Istvana (Rutger Hauer). Ker ga delo pogrebnika ne zanima, se odpravi \xc5\xa1tudirat za duhovnika. Po \xc5\xa1tirih letih Michael napi\xc5\xa1e svojemu mentorju o\xc4\x8detu Matthewu pismo, v katerem pojasni, da ne more zaklju\xc4\x8diti \xc5\xa1tudija, ker ni prepri\xc4\x8dan v kaj verjame. O\xc4\x8de Matthew (Toby Jones) vidi Michaela, kako iz usmiljenja odpusti grehe neznanki na robu smrti, saj ta misli da je duhovnik. Ko o\xc4\x8de Matthews vidi kako je Micahel obvladal situacijo, ga po\xc5\xa1lje na \xc5\xa1olanje za izganjalca hudi\xc4\x8da v Vatikan v Rim, zaradi porasta demonske obsedenosti vsako leto. Michael ponudbo sprejme, saj lahko v nasprotnem primeru cerkev od njega zahteva 100,000 $, kolikor je stal njegov \xc5\xa1tudij. Michael za\xc4\x8dne tako obiskovati predavanja o\xc4\x8deta Xavierja (Ciar\xc3\xa1n Hinds) v Rimu, kjer sku\xc5\xa1a povzro\xc4\x8diti, da ga vr\xc5\xbeejo iz predavanj in bo tako lahko od\xc5\xa1el brez vra\xc4\x8dila denarja._NEWLINE_Med predavanji spozna mlado \xc5\xbeensko Angelino (Alice Braga). Kmalu spozna, da je Angelina v bistvu novinarka, ki obiskuje predavanja zaradi svojega \xc4\x8dlanka o izganjanju hudi\xc4\x8da. O\xc4\x8de Xavier, ki opazi da je Michael skepti\xc4\x8den glede njegovih predavanj, ga zato po\xc5\xa1lje k svojemu prijatelju, vali\xc5\xbeanskemu jezuitu o\xc4\x8detu Lucasu (Anthony Hopkins). Michael ga res obi\xc5\xa1\xc4\x8de in pri njemu doma spozna njegovo pacientko; nose\xc4\x8do \xc5\xa1estnajst letno Rosario. Kasneje izve, da jo je posilil njen o\xc4\x8de, ter da je tako postala obsedena. Michael med izganjanjem vseeno ostane skepti\xc4\x8den ne glede na nekaj \xc4\x8dudnih dogodkov; ko Rosario govori teko\xc4\x8de angle\xc5\xa1ko in ko izbruha tri dolge \xc5\xbeeblje. Kasneje se Michael dobi z Angelino, ki mu prizna da je sku\xc5\xa1ala \xc5\xbee dolgo narediti intervju z o\xc4\x8detom Lucasom, vendar jo je on zavrnil. Prosi ga, \xc4\x8de bi ji lahko poro\xc4\x8dal o dogajanju pri njem, vendar Michael odkloni. V naslednjih dneh se Rosariino stanje poslab\xc5\xa1a zato jo premestijo v bolni\xc5\xa1nico. O\xc4\x8de Lucas \xc5\xa1e enkrat opravi obred izganjanja in ostane \xc4\x8dez no\xc4\x8d v bolni\xc5\xa1nici. Pono\xc4\x8di najprej umre Rosariin otrok zaradi infarkta, nato pa \xc5\xa1e Rosario zaradi prevelike izgube krvi. Zaradi tega se o\xc4\x8de Lucas po\xc4\x8duti krivega za njeno smrt._NEWLINE_Po smrti mlade \xc5\xbeenske, se za\xc4\x8dne o\xc4\x8de Lucas vesti \xc4\x8dudno in kazati znake obsedenosti. Michael in Angelina ga najdeta kako sedi pred hi\xc5\xa1o v de\xc5\xbeju. O\xc4\x8de Lucas jih povabi v hi\xc5\xa1o in vedo\xc4\x8d da je obseden, prosi Michaela da najde o\xc4\x8deta Xavierja in tako izvede izganjanje hudi\xc4\x8da. Ker o\xc4\x8deta Xavierja ni naslednjih treh dni, se Michael odlo\xc4\x8di, da bo sam izvedel izganjanje v pristojnosti Angeline. Po dolgem boju z demonom, Michael ponovno najde svojo vero in prisili demona, da izda svoje ime, Baal. Tako kon\xc4\x8da z izganjanjem in mo\xc4\x8dan demon zapusti o\xc4\x8deta Lucasa. Michael tako zapusti Rim in se vrne v Zdru\xc5\xbeene dr\xc5\xbeave k svojemu \xc5\xbeivljenju._NEWLINE_Zadnji prizor poka\xc5\xbee Michaela, ki je postal duhovnik, kako opravi spoved nekega dekleta."